Адна з нашых асноўных задач — атрыманне маладняку менавіта з высокім генетычным патэнцыялам. Вялікая ўвага — цялушкам, кожную з якіх трэба вырасціць з сярэднясутачным прыбаўленнем у вазе, не ніжэйшым за 800 грамаў. Калі яна расцеліцца — не менш важная задача раздаіць яе да 10 тысяч кілаграмаў малака. Бычкоў ад мам з такой прадукцыйнасцю ва ўзросце да чатырох месяцаў мы рэалізуем на племпрадпрыемствы краіны, іх сярэднясутачнае прыбаўленне ў вазе павінна быць не меншае за 900 грамаў. Тавар гэта штучны, і за апошнія сем гадоў у нас рэалізавана амаль 350 галоў такіх бычкоў з высокімі генетычнымі паказчыкамі.